CELEX: C2007/269/129
Language: et
Date: 2007-11-10 00:00:00
Title: Kohtuasi F-85/07: 22. augustil 2007 esitatud hagi — Anselmo jt versus nõukogu

10.11.2007   
            
            
               ET
            
            
               Euroopa Liidu Teataja
            
            
               C 269/71
            
         22. augustil 2007 esitatud hagi — Anselmo jt versus nõukogu
   (Kohtuasi F-85/07)
   (2007/C 269/129)
   Kohtumenetluse keel: prantsuse
   Pooled
   
      Hageja: Ana Anselmo (Brüssel, Belgia) ja teised (esindaja: advokaat S. Pappas)
   
      Kostja: Euroopa Liidu Nõukogu
   Hagejate nõuded
   
               —
            
            
               tühistada esiteks ametisse nimetava asutuse 11. mai 2007. aasta otsused, millega jäeti rahuldamata hagejate kaebused ühelt poolt sisekonkursi B/277 edukalt läbinud kandidaatide ja teiselt poolt ametnike, kes läbisid edutamismenetluse, mis kehtestati nõukogu 2. detsembri 2004. aasta otsusega edutamismenetluse muudatuste rakendamise kohta, ebavõrdse kohtlemise peale, ja teiseks nende kaebustega vaidlustatud otsused;
            
         
               —
            
            
               otsustada, et sisekonkursi B/277 edukalt läbinud kandidaatide palgaastme vanemuse tunnustamata jätmisega rikuti Euroopa ühenduste ametnike personalieeskirjade XIII lisa artikli 5 lõiget 2;
            
         
               —
            
            
               otsustada, et rikuti võrdse kohtlemise ja hea halduse põhimõtteid, mis tulenes palgaastme vanemusega ja mobiilsuse nõudega arvestamata jätmisest, mida rakendati ainult konkursi edukalt läbinud kandidaatide suhtes;
            
         
               —
            
            
               järelikult taastada vaidlustatud aktide tühistamisega konkursi edukalt läbinud kandidaatide palgaastme vanemus;
            
         
               —
            
            
               mõista kohtukulud välja nõukogult.
            
         Väited ja peamised argumendid
   Hagejad, 9. juulil 2007 nõukogu peasekretariaadi valjakuuluttaud sisekonkursi B/277 edukalt läbinud kandidaadid, nimetati esmalt B kategooria ametnikeks ja neile säilitati palgaastme vanemus, mille nad omandasid C ja D kategooriates. Seejärel piirati nende palgaastme vanemus ajale, mil nad asusid täitma uusi kohustusi, kuigi personal, kes saavutas B kategooria edutamismenetlusega, mitte aga konkursiga, võis antud juhul säilitada selle vanemuse. Nendes tingimustes väidavad hagejad, et rikuti eespool, hagejate nõuetes viidatud sätteid ja põhimõtteid.